న్యూజిలాండ్‌తో వన్డే సిరీస్‌
 
జాదవ్‌కు వరం    రైనాకు శాపం
మొహాలీ: న్యూజిలాండ్‌ పర్యటన యువ ఆటగాళ్లకు ఒక వరంలా మారిందా? అంటే అవుననే అంటున్నారు పరిశీలకులు.కాగా టీమిండియాతో న్యూజిలాండ్‌ అయిదు వన్డేల సిరీస్‌లో సీనియర్‌ ఆటగాళ్లకు విశ్రాంతి నిచ్చి జూనియర్‌ ఆటగాళ్లకు బిసిసిఐ అవకాశ మిచ్చింది.అయితే తమకు అందివచ్చిన అవకా శాన్ని యువ ఆటగాళ్లు చక్కగా అందిపుచ్చుకు న్నారు.ముఖ్యంగా ఈ సిరీస్‌లో యువ ఆటగాళ్లు హార్థిక్‌ పాండ్యా, జస్ప్రీత్‌ బుమ్రాలు ఎంతో కీలకంగా మారిపోయారు. దీంతో టీమిండి ియాలో తమ స్థానాన్ని సుస్థిరం చేసుకునేలా ఉన్నారు.ఇక బ్యాటింగ్‌ విషయానికి వస్తే యువ క్రికెటర్‌ మనీశ్‌ పాండ్యా కూడా చక్కగా ఆడుతున్నాడు.దీంతో జట్టులో చోటు కోసం ఎదురుచూస్తున్న వారికి ఎదురు చూపులు తప్పడం లేదు.జ్వరం కారణంగా తొలి మూడు వన్డేలకు సురేశ్‌ రైనా దూరం కావడం ఊహించి విధంగా అతని స్థానంలో జట్టులోకి వచ్చిన కేదార్‌ జాదవ్‌ కూడా మెరుగైన ప్రదర్శన చేస్తున్నాడు.కాగా రంజీల్లో మహారాష్ట్రకు కెప్టెన్‌గా బాధ్యతలు నిర్వహిస్తున్నాడు.ఇప్పటి వరక పది అంతర్జాతీయ వన్డేలకు ఆడిన కేదార్‌ జాదవ్‌ 2014లో శ్రీలంకతో జరిగిన మ్యాచ్‌ ద్వారా భారత వన్డే జట్టులో అరంగేట్రం చేశాడు.అయితే ఈ తరువాత ఆశించిన మేరకు అవకాశాలు రాలేదు.కాగా మొదట వికెట్‌ కీపర్‌ బ్యాట్స్‌మెన్‌ వన్డేల్లోకి అరంగేట్రం చేశాడు. అందులో భాగంగానే ఇండియన్‌ ప్రీమియర్‌ లీగ్‌ లో రాయల్‌ చాలెంజర్స్‌ బెంగళూరుకు వికెట్‌ కీపర్‌గా మెరుగైన ప్రదర్శన ఇచ్చాడు.అయితే ప్రస్తుతం న్యూజిలాండ్‌తో జరుగుతున్న సిరీస్‌లో ఆఫ్‌ బ్రేక్‌ బౌలర్‌గ సత్తా చాటుతున్నాడు. న్యూజిలాండ్‌ సిరీస్‌తో జట్టులోకి వచ్చిన జాదవ్‌ అటు బ్యాటింగ్‌, ఇటు బౌలింగ్‌లో చక్కగా ముందుకు సాగుతున్నాడు.కాగా ఆదివారం మొహాలీలో జరిగిన మూడవ వన్డేతో కలిసి జాదవ్‌ మొత్తం ఆరు వికెట్లు తీసుకున్నాడు.తొలి వన్డేలో జాదవ్‌ రెండు వికెట్లు తీసుకున్నాడు.ఢిల్లీలో జరిగిన రెండవ వన్డేలో 11 పరుగులిచ్చి ఒక వికెట్‌ సాధించాడు.ఇక మొహాలిలో జరిగిన మూడవ వన్డేలో న్యూజిలాండ్‌కు చెందిన కీలక ఆటగాళ్ల వికెట్‌ తీసి మిడిల్‌ ఆర్డర్‌న దెబ్బతీశాడు.కాగా 12 ఓవర్లకు గాను ఒక వికెట్‌ కోల్పోయి 73 పరుగులతో పటిష్ట స్థితితో ఉన్న కివీస్‌ కెప్టెన్‌ విలియమ్సన్‌తో పాటు టేలర్‌,లాథమ్‌లను ఔట్‌ చేసి కివీస్‌ పరుగులకు బ్రేక్‌ వేశాడు.ఇక బ్యాటింగ్‌ విషయానికి వస్తే తొలి వన్డేలో 10 పరుగులతో నాటౌట్‌గా నిలిచాడు.కాగా రెండవ వన్డేలో 41 పరుగులు చేశాడు.మూడవ వన్డేలో బ్యాటింగ్‌ చేసే అవకాశం రాలేదు. మూడవ వన్డే అనంతరం జాదవ్‌ మాట్లాడుతూ తన బౌలింగ్‌ని ఎదుర్కొనేందుకు బ్యాట్స్‌మెన్‌ ఇబ్బంది పడినట్టు అభిప్రాయం వ్యక్తం చేశాడు. ఫేస్‌ను కూడా చేంజ్‌ చేశానని జాదవ్‌ వివరించాడు.